**Angol nyelv**

 **Osztályozóvizsgák a nyolcosztályos gimnáziumi képzés 9-12. évfolyamán**

Egy osztályozóvizsga *egy adott évfolyam* követelményeinek teljesítésére vonatkozik. A tanítási év lezárását szolgáló osztályozóvizsgát az adott tanítási évben kell megszervezni.

*Osztályozóvizsgát kell tennie*

·A tanórai foglalkozásokon való részvétel alól felmentett tanulónak (egyéni munkarend szerint teljesíti tankötelezettségét).

· Külföldi tartózkodás esetén Nkt. 54. § (1)

· Engedély alapján egy vagy több tantárgy tanulmányi követelményének egy tanévben vagy az előírtnál rövidebb idő alatt tehet eleget.

· A 20/ 2012. (VIII. 31.) EMMI rendelet 51. §-ának (7) - (8) bekezdéseiben meghatározott időnél többet mulasztott és emiatt a teljesítménye a tanítási év közben nem volt érdemjeggyel értékelhető, és ha a nevelőtestület engedélyezi, hogy osztályozó vizsgát tegyen.

Az *előrehozott érettségi vizsga* feltétele, hogy azok a tanulók, akik döntésük alapján korábban szeretnének érettségi vizsgát tenni, valamennyi évfolyamon osztályozó vizsgával rendelkezzenek ezért a 10. 11. és 12. évfolyamon osztályozóvizsgát szervezünk. Az előrehozott érettségi vizsga angol nyelvből **CSAK** azoknak a tanulóknak javasolt, akik **KÖZÉPFOKÚ C-TÍPUSÚ NYELVVIZSGÁVAL RENDELKEZNEK**, vagy felkészültségük és tudásuk megvan ahhoz, hogy sikeres középfokú C-típusú nyelvvizsgát tegyenek. Az előrehozott érettségi vizsgát tenni kívánó diák csak **SZAKTANÁRI JAVASLAT birtokában jelentkezhet az osztályozóvizsgára, ezt csatolnia kell közép illetve emelt szintű érettségi jelentkezéséhez. Ennek hiányában osztályozóvizsgát nem tehet.**  **Osztályozóvizsga az éves munkatervben meghatározott időpontban tehető**. Osztályozóvizsga szervezésére a tanítási év során két alkalommal kerül sor. Az osztályozóvizsga követelményeit és az értékelés rendjét az iskola nevelőtestülete határozza meg a helyi tantervben szereplő, az adott tanévre vonatkozó tananyag alapján. Általános szabályként elmondható, hogy az előrehozott érettségire vállalkozó diák legyen tisztában az általa választott érettségi szint követelményeivel is.

https://www.oktatas.hu/pub\_bin/dload/kozoktatas/erettsegi/vizsgakovetelmenyek2017/elo\_idegen\_nyelv\_vk.pdf

https://www.oktatas.hu/pub\_bin/dload/kozoktatas/erettsegi/vizsgakovetelmenyek2024/elo\_id\_nyelv\_2024\_e.pdf

Az osztályozóvizsga **írásbeli követelménye**, egy minimum 60 perces, az adott tanév nyelvtani, illetve lexikai anyaga alapján összeállított feladatlap (**NYELVTANI TESZT**, olvasott szöveg értése, íráskészség, nyelvhelyesség, hallott szövegértés). Az osztályozóvizsga követelményeit évfolyamonként a helyi tanterv tartalmazza, az angolt első idegen nyelvként tanulók követelményrendszere a mérvadó. Mivel a feladatok képzéstípusonként eltérhetnek, elvárható, hogy a diák a vizsga előtt mindenképpen **egyeztessen a szaktanárával.** A feladatlapok javítását a tanuló szaktanára végzi.

**Az osztályozóvizsgára való jelentkezést az iskola igazgatójának kell benyújtani**.

Az engedélyezés feltételei:

Pozitív döntés csak abban az esetben várható, ha a tanuló az alábbi feltételek mindegyikének megfelel:

* **az adott tantárgyból, a tanuló ELŐZŐ FÉLÉVI ÉS ÉV VÉGI EREDMÉNYE LEGALÁBB JÓ (4);**
* **tanulmányi teljesítménye kiegyensúlyozott, tanulmányi átlaga az előző tanév végén illetve félévkor legalább 3,5 volt, és nem bukott egy tárgyból sem;**

A fentiektől eltérő esetben egyéni mérlegelés alapján az igazgató dönt.

A jelentkezési lapot **A TANULÓ ÉS SZÜLŐJE IS ALÁÍRJA,**tudomásul véve ezzel, hogy **az osztályozóvizsga során szerzett osztályzat** – minőségétől függetlenül – **az adott évfolyam félévi illetve év végi osztályzatának felel meg.** Az osztályozóvizsgára kapott osztályzat végleges, ez kerül be a bizonyítványba, **az OSZTÁLYOZÓVIZSGÁT A TANULMÁNYOK IDEJE ALATT MEGISMÉTELNI, EREDMÉNYÉN JAVÍTANI NEM LEHET.**  Ha a szabályosan megtartott osztályozóvizsga **elégtelen, a tanulónak a tanévet meg kell ismételnie.**

 Az osztályozóvizsga igazolt hiányzás esetén egyszer pótolható.

Az osztályozóvizsga megléte nem **mentesíti a tanulót az órára járás kötelezettségéről**, az óralátogatás alóli felmentést *az előrehozott érettségi törzslap-kivonatának bemutatásával az iskola igazgatójánál lehet kérvényezni.*

Azt a vizsgázót, aki akár az írásbeli, akár a szóbeli vizsgán figyelmeztetés ellenére meg nem engedett eszközt használ, az igazgató a vizsga folytatásától eltilthatja, ebben az esetben a vizsgája elégtelen. Az indokolatlanul félbehagyott vizsgát úgy kell tekinteni, mint ami nem sikerült, eredménye elégtelen.

Az osztályozóvizsgán nyújtott tanulói teljesítmény értékelése az adott tantárgy munkaközössége által elfogadott **értékelési rendszere** szerint történik.

Az **írásbeli** dolgozatok értékelése százalékos és érdemjegyek szerinti megfeleltetésben:

**80%- 100%: jeles**

**70%-79%: jó**

**60%-69%: közepes**

**50-59%: elégséges**

**0-49%: elégtelen**

A fogalmazási feladatok értékelése

Rövid fogalmazás ( ld.középszint A feladat) max. 11 pont

A feladat teljesítése, szempontok követése: max. 5

Szókincs: max. 3

Nyelvhelyesség, helyesírás: max. 3

Hosszú fogalmazás ( ld. középszint B feladat) max. 22 pont

A feladat teljesítése, a megadott szempontok követése: max. 6 pont

Hangnem: max: 2 pont

Szövegalkotás: max. 4 pont

Szókincs, kifejezésmód: max. 5 pont

Nyelvhelyesség, helyesírás: max. 5 pont

Az osztályozóvizsga szerkezete: **írásbeli és szóbeli vizsga.**

A szóbelik bizottság előtt zajlanak, gyakorlatilag az érettségivel azonos szabályok szerint. A felelet maximum 15 perces lehet, nincs felkészülési idő. A vizsgázónak önállóan kell gondolatait kifejteni.

Az osztályozóvizsga arányai

|  |  |  |
| --- | --- | --- |
|  | Írásbeli | Szóbeli |
| Időtartam | 60 perc | 15 perc |
| Aránya és értékelése | 60% | 40% |

**A végleges vizsgaeredmény az írásbeli és szóbeli vizsga osztályzatának átlageredménye, minimum 50%.**

**Angol nyelv**

**Osztályozóvizsga a nyolcosztályos gimnáziumi képzés 9. évfolyamán**

 *A2+ szintű nyelvtudás*

**Nyelvi funkciók** az angol, mint első idegen nyelvre **9. évfolyamra**

|  |  |
| --- | --- |
| **Bemutatkozás, bemutatás és ezekre reagálás** | My name is Tom. Have you met Tom? Nice to meet you, etc. |
| **Telefonálás** | XY speaking. Can I speak to XY? I’ll call you later. Thanks for calling. |
| **Elismerés kifejezése** | Well done. It’s a good idea. I’m proud of you. |
| **Nem értés, magyarázatkérés, magyarázat értésének ellenőrzése** | Could you understand me? Is it clear? Sorry, what does that mean? |
| **Aggódás, félelem kifejezése** | I’m worried about it. I’m afraid that…. |
| **Érdeklődés hogylét iránt és arra reagálás** | How are you?How are you doing? Fine./OK./ Not very well, I’m afraid. |
| **Megszólítás, elbúcsúzás levélben** | Dear Tom,Dear Sir/MadamBest wishesLove |
| **Beszédszándék jelzése beszélgetés közben** | I’ve just got an idea. I’ll tell you what. Why don’t we…? |
| **Elemek összekapcsolása szóban** | First..., then, after that…finally |
| **Beszélgetés lezárása** | Right. OK.  |
| **Együttérzés kifejezése** | I’m so sorry to hear that.  |
| **Segítségkérés és arra reagálás** | Will you help me? Can you do the washing-up instead of me? Not now, I am afraid, I’m busy. |
| **Segítség felajánlása és elfogadása** |  I’ll help you with your homework. Thanks, that sounds great. |
| **Tanács kérése és adása** | I think you should take a rest. Should I see a doctor? That’s a good idea. ..., I think you should/ought to do this. |
| **Reklamálás** | This soup is cold. The driver was rude. I’d like to make a complaint. |
| **Engedélykérés és arra reagálás** | May I use your phone? Do you mind if I open the window? Please, don’t, I’m cold. |
| **Feltételezés, kétely kifejezése** | I don’t think he did it. He might be right.  |
| **Magyarázat kifejezése** | What is it good for? It’s used for cooking., How does it work? It works with a battery. |
| **Elkeseredés kifejezése** | I am disappointed. I am sorry to hear that |
| **Érdeklődés, érdektelenség kifejezése** | I am interested in... I don’t care. |
| **Bosszúság kifejezése**  | Oh, no! I am fed up with it. |

**Nyelvi elemek, struktúrák a 9. évfolyamra**

* **cselekvés, történés, létezés kifejezése: jelenidejűség**; **Present Simple; Present Continuous; Present Perfect Simple** (Have you done your homework yet? I haven’t finished my project yet.) **Present Perfect Continuous** (I’ve been learning English for 8 years. Have you been waiting for a long time?);
* **cselekvés, történés, létezés kifejezése: múltidejűség**; **Past Simple** (I ate a sandwich for breakfast. I didn’t see the film. Did you visit Joe?); **Past Continuous** (I was listening to her. Were they crying?) **Past Perfect** (They had already sat down for dinner by 8 pm.);
* **cselekvés, történés, létezés kifejezése: jövőidejűség**; **be going to** (He is going to be a pilot. It’s going to rain.); **Future Simple** (Jill will be two years old next months. His parents think he will become an artist one day.) ***Future Continuous*** *(This time next week Tom will be flying to Paris.)*
* **időhatározói mellékmondatok:** When dad comes home, he will be angry with you.
* **modalitás: ‘can’, ‘must’ segédige** (Can I go swimming?); **‘could’, ‘may’** (Can/could/may I have a look at it?) **‘should/shouldn’t’** (You should ask your teacher.); **‘mustn’t’** (You mustn’t park here.); **‘can’, ‘could’, ‘be able to’** (I could ski very well when I was young. She was able to climb to the top of the mountain.); ‘**must’, ‘may’, ‘might’, ‘can’t’** (Clara must be at school, she can’t be on holiday. She might like you);
* **szenvedő szerkezet:** **Present Simple Passive** (My car is serviced twice a year.); **Past Simple Passive** (Mrs Archer’s ruby ring was stolen from her house last night
* **feltételesség kifejezése: zero, first and second conditionals** (If you heat ice, it melts. (We’ll stay at home if it rains)
* **függő beszéd kifejezése jelen időben** (The singer says he enjoys cycling. We don’t know where they live)
* **függő beszéd múlt idejű igével** (He said he wanted to go bed early. He told Colin not to call the police.)
* **minőségi viszonyok: rövid melléknevek fokozása** (Alec is taller than Jim. Sarah is the tallest girl.); **rendhagyó melléknevek fokozása** (good/bad, better/worse); **hosszabb melléknevek fokozása, összehasonlítás** (more exciting, New York is the most exciting city in the USA.); ***leírás*** (What’s it like? What colour is it? What does it look/sound/taste/feel like?)
* **térbeli viszonyok**: **prepozíciók, helyhatározók, képleírás kifejezései** (here, there, on the left, on the right, in, on, under, opposite, next to, between, among, in front of, against, around, beyond, above, below, past, behind, through, across, outside, inside, indoors, outdoors, upstairs, downstairs, abroad)
* **időbeli viszonyok**: **gyakoriság** (How often? always, usually, often, sometimes, rarely, never, once/twice a week, every week); **időpontok/dátumok** (in 2020, at 5 o’clock, on Sunday, It’s quarter to eight.); **időtartam**: How long? (How long were you in Spain? For one month.); **időpont meghatározása** (soon, afterwards, later, next, after that, then, the day before yesterday, the day after tomorrow, the other day, during the summer)
* **szövegösszetartó eszközök:** **mutató névmások** (this, that, these, those); **kötőszavak** (and, or, but, because, as soon as, first, who, which), **személyes névmások;** ’some/any’; **határozatlan névmások** (somebody, anybody, nobody, everybody); **vonatkozó névmások** (who, that, which, whose, where)
* **birtoklás kifejezése múlt időben** (I didn’t have many friends at school.); **jövő időben** (At the age of 30 I will have a flat.); **genitive ’s’** (Jim’s pen, Whose…?) ***genitive of (****the title of the book)*
* **visszakérdezés**: (She’s ill, isn’t she? She hasn’t met you before, has she?)

**Témakörök a 9. évfolyamra**

1. My family and other personal relationships
2. Describing character and appearance
3. Describing my home, my neighbourhood, my hometown
4. Describing school (school life, favourite subjects, extracurricular activities)
5. Jobs and professions, choosing a career
6. Daily routine and a healthy lifestyle
7. Hobbies, sports, free time activities
8. Holidays in Hungary and abroad
9. Computers and mobile phones
10. Shopping and services